ಬೆಲ್ ಬಾಟಮ್ ಸಿನಿಮಾಗೆ ಪರಭಾಷಿಗರಿಂದ ಹೊಗಳಿಕೆ ಕನ್ನಡದ ಸೂಪರ್ ಹಿಟ್ ಕ್ರೈಮ್ ಥ್ರಿಲ್ಲರ್ ಸಿನಿಮಾ ಬೆಲ್ ಬಾಟಮ್. ನಿರ್ದೇಶಕ ರಿಷಬ್ ಶೆಟ್ಟಿ ಮೊದಲ ಬಾರಿಗೆ ನಾಯಕನಾಗಿ ನಟಿಸಿದರು, ನಟಿ ಹರಿಪ್ರಿಯಾ ಅವರಿಗೆ ಸಾಥ್ ನೀಡಿದ್ದರು. ಡಿಟೆಕ್ಟಿವ್ ದಿವಾಕರ್ ಪಾತ್ರದಲ್ಲಿ ಮಿಂಚಿದ್ದರು ರಿಷಬ್. 80ರ ದಶಕದಲ್ಲಿ ನಡೆಯುವ ಈ ಸಿನಿಮಾ ಬಾಕ್ಸ್ ಆಫೀಸ್ ನಲ್ಲಿ ಸೂಪರ್ ಹಿಟ್ ಆಗಿತ್ತು. ಬೆಲ್ ಬಾಟಮ್ ಸಿನಿಮಾ ಬಗ್ಗೆ ಹೊರರಾಜ್ಯದ ಜನರು ಸಹ ಪ್ರಶಂಸೆ ನೀಡಿದ್ದಾರೆ. ಟ್ವಿಟರ್ ನಲ್ಲಿ ಮಲಯಾಳಂ ಸಿನಿಮಾ ಪೇಜ್ ಒಂದು ಬೆಲ್ ಬಾಟಮ್ ಸಿನಿಮಾ ಬಗ್ಗೆ ಪೋಸ್ಟ್ ಮಾಡಿದ್ದು. ಅದನ್ನು ಟ್ವೀಟ್ ಮಾಡಿರುವ ನಿರ್ಮಾಪಕ ಜಯತೀರ್ಥ ಅವರು, ಭಾಷೆ ಗೊತ್ತಿರುವವರು ಯಾರಾದರೂ ಏನು ಬರೆದಿದೆ ಎಂದು ತಿಳಿಸಿ ಎಂದಿದ್ದರು. ಅದಕ್ಕೆ ಕೆಲವರು ಕನ್ನಡಕ್ಕೆ ಅದನ್ನು ಟ್ರಾನ್ಸ್ಲೇಟ್ ಮಾಡಿ ತಿಳಿಸಿದ್ದಾರೆ.. ಪೊಲೀಸ್ ಸ್ಟೇಶನ್ ನಲ್ಲಿ ನಡೀತಿರೋ ಕಳ್ಳತನ ನ ಕಂಡುಹಿಡಿಯೋಕೆ ಅಂತ ಹೊರಟಿರೋ ಡಿಟೆಕ್ಟಿವ್ ದಿವಾಕರ್. ನಂತರ ನಡೆಯೊ ಘಟನೆಗಳು ಈ ಸಿನಿಮಾದ ಕಥೆ.. ಕೇಸ್ ಸಾಲ್ವ್ ಮಾಡೋ ಎಫರ್ಟ್ಸ್, ಕಾಮಿಡಿ ಮತ್ತು ಟ್ವಿಸ್ಟ್ ಮತ್ತು ಸಸ್ಪೆನ್ಸ್ ಗಳು ಎಲ್ಲವನ್ನು ಒಳಗೊಂಡಿರುವ ಈ ಕನ್ನಡ ಸಿನಿಮಾ ನಿಮ್ಮನ್ನು ಡಿಸಪಾಯಿಂಟ್ ಮಾಡುವುದಿಲ್ಲ.. ಎಂದು ಬರೆಯಲಾಗಿದೆ..